b'\n_START_ARTICLE_\nSkarlagensfeber\n_START_PARAGRAPH_\nSkarlagensfeber (den moderne, mindre alvorlige form kaldes ofte scarlatina) er en streptokokinfektion (S. pyogenes), som normalt optr\xc3\xa6der i forbindelse med ondt i halsen og mere sj\xc3\xa6ldent med hudinfektioner eller andre streptokokangreb._NEWLINE_Den karakteriseres af s\xc3\xa5r i halsen, feber og udsl\xc3\xa6t p\xc3\xa5 overkroppen, som i enkelte tilf\xc3\xa6lde kan sprede sig til n\xc3\xa6sten hele kroppen. Tungen er indledningsvis hvid med bel\xc3\xa6gning, og senere optr\xc3\xa6der den karakteristiske jordb\xc3\xa6rtunge. Det er kombinationen af feber og udsl\xc3\xa6t, der ofte har farven skarlagensr\xc3\xb8d, som har givet tilstanden dens navn. Det er s\xc3\xa6rligt b\xc3\xb8rn, som bliver ramt af sygdommen. Udsl\xc3\xa6ttet varer ca. 5 dage efterfulgt af en udbredt afskalning af huden._NEWLINE_Skarlagensfeber skyldes et toksin Streptokok pyrogen eksotoksin (SPE-A), der produceres, n\xc3\xa5r streptokokkerne er inficeret med en bestemt bakteriofag._NEWLINE_Skarlagensfeber behandles almindeligvis med penicillin; i nogle tilf\xc3\xa6lde anvendes dog andre former for antibiotika.'